Mestská časť Bratislava - Dúbravka

Materiál na 23. zasadnutie 
Miestneho zastupiteľstva
dňa 8. decembra  2009

                                                               
                                                   Informácia  

        Plán rekonštrukcie a modernizácie prevádzky TEZ M.Č. Dúbravka  
                                             na rok 2010
___________________________________________________________________________

Predkladá:                                                                        Materiál obsahuje:                            

PhDr. František Guth                                                         1. Návrh uznesenia
prednosta                                                                            2. Dôvodovú správu
                                                                                           3. Odpisy - tabuľka

Zodpovedá :                                                                 
                                                                                      
Ing. Gabriel Kosnáč                                                          
poverený vedením organizačného odd.

Spracoval :

Ing. Ján Dragúň
organizačné oddelenie

                                                         december 2009
                                                    Návrh uznesenia 

Miestne zastupiteľstvo

 berie  na vedomie :

      „Návrh plánu rekonštrukcie a modernizácie prevádzky TEZ M.Č. Dúbravka na rok 2010“

Hlasovanie :	         prítomní :       	        za :                    proti :   	            zdržali sa :  

Uznesenie MR č. 319/2009
                                                           ( zo dňa 24.11.2009 )
Miestna rada

A. berie na vedomie
návrh plánu rekonštrukcie a modernizácie prevádzky tepelno-energetických zariadení (TEZ) mestskej časti Bratislava-Dúbravka na rok  2010.

B. odporúča 
predložiť materiál na rokovanie miestnemu zastupiteľstvu.

  Hlasovanie :	       prítomní : 5        za :  5          proti : 0	  zdržali sa : 0 

  

Stanovisko pracovnej skupiny pre energetiku : 

Po prerokovaní materiálu „Návrh plánu rekonštrukcie a modernizácie prevádzky TEZ M.Č. Dúbravka na rok 2009“  pracovná skupina pre energetiku odporučila : 

-	spracovať predmetný materiál so zapracovaním pripomienky z rokovania pracovnej skupiny  dňa 7.10.2009 ( nerealizovať investíciu – 1 ks rekuperátor )  a predložiť ho na najbližšie rokovanie Miestnej rady a zasadnutie Miestneho zastupiteľstva.

                                              Dôvodová správa

V súlade s ustanoveniami čl. II. ods.6, Dodatku č.25, k Zmluve o nájme č. 121/1994 je  Dalkia,a.s. povinná vždy do 30.septembra príslušného roka predložiť mestskej časti Bratislava Dúbravka „Návrh plánu rekonštrukcie a modernizácie prenajatých vecí s predpokladaným finančným plnením (ďalej len Plán TR ) na obdobie nasledujúceho roka. Súčasťou materiálu má byť i informácia o štruktúre predpokladaných odpisov z investícií aj informácia o predpokladanej tvorbe ročných odpisov. 
V zmysle uvedeného predložila Dalkia,a.s.  „Návrh plánu rekonštrukcie a modernizácie prevádzky TEZ na rok 2010“. Súčasťou materiálu sú aj odpisy v ktorých sú zapracované zreálnené odhady roku 2009 . V návrhu roku 2010 je zohľadnený predložený plán.. Informácia o štruktúre predpokladaných odpisov a očakávanej tvorbe ročných odpisov tvorí prílohu materiálu. 

„Návrh plánu rekonštrukcie a modernizácie prevádzky TEZ na rok 2010“ bol predmetom rokovania pracovnej skupiny MÚ pre energetiku dňa 7.10.2009, za účasti starostu m.č. a tiež štatutárnych zástupcov spoločnosti Dalkia,a.s.
Po prerokovaní „Návrhu plánu ....“ pracovná skupina TEZ prijala tieto odporúčania :

1.	pracovná skupina PS-TEZ neodporučila inštalovať v roku 2010 dva rekuperátory tepla ako bolo v pôvodnom návrhu plánu ale iba jeden, na základe určenia miesta  zo strany dodávateľa tepla. 
Spoločnosť Dalkia,a.s. návrh akceptovala a v tomto zmysle  aktualizovala „Návrh plánu TEZ na rok 2010“ a nadväzne stanovenie ceny tepla na rok 2010 a odpisy.
Uvedenou úpravou plánu došlo k zníženiu plánu  TEZ o 35,44 tis. € ( 1 067,6 tis.Sk).
           O zaradení druhého rekuperátora do plánu rozvoje TEZ bude rozhodnuté až po
            technicko-ekonomickom vyhodnotení efektívnosti prevádzky kotolne , v ktorej
            bude navrhovaný 1 ks rekuperátor inštalovaný.

2.	 PS-TEZ ďalej odporučila  aby pri návrhu plánov TEZ na budúce plánovacie obdobia sa spoločnosť Dalkia.a.s. zamerala   predovšetkým na dokončenie výmeny vonkajších pôvodných rozvodov tepla, ktoré sú v prevádzke pred r.2003 a až potom sa plánovalo inštalovanie zariadení kotolní ako  napr. rekuperátory, odplyňovacie  zariadenia, atď.

Po úprave v zmysle vyššie uvedeného návrh plánu  predpokladá v r.2010 realizáciu :
  
-	dvoch investičných akcií na kotolniach K-17 (Tranovského) a K-19 (Pri Kríži)
           v celkovom objeme 37,29 tis. €.(plynové horáky),
-	1 ks rekuperátor v K-19 (Pri Kríži) s finančným plnením 35,45 tis. €,
-	2 ks odplyňovavcie zariadenia v okruhu K-10 (Pri Kríži) a K-11 (Ožvoldíkova) vo finančnom vyjadrení 13,26 tis. €,
-	rekonštrukciu rozvodov tepla v okruhu K-14  (K.Adlera), vo finančnom vyjadrení 83,15 tis. €.

Spolu návrh technického rozvoja pre rok 2010 predpokladá finančnú čiastku 169,15 tis.€

Uvedené akcie bude zabezpečovať spoločnosť Dalkia,a.s. z vlastných finančných prostriedkov. (ceny sú uvedené bez DPH). 
V prípade, že celkový finančný náklad plánovaných akcií po aktuálnom ocenení sa bude zásadne odchyľovať voči hodnote uvedenej v Pláne TR , bude spoločnosť Dalkia,a.s. o tejto skutočnosti v súvislosti s príslušným ustanovením Zmluvy o nájme  m.č. informovať . Akcie budú zohľadnené v kalkulácii ceny tepla pre rok 2010.

V Bratislave, dňa 27.11.2009
Spracoval Ján Dragúň,